CELEX: 52007PC0092
Language: mt
Date: 2007-03-09
Title: Proposta għal regolament tal-Kunsill li jemenda r-regolament tal-Kunsill (KE) Nru 527/2003 li jawtorizza l-offerta u l-konsenja għall-konsum dirett uman ta’ ċerti nbejjed importati mill-Arġentina li setgħu li kienu għaddew minn proċess enoloġiku li ma hemmx provvediment dwaru fir-Regolament (KE) Nru 1493/1999

Avviż Legali Importanti

|

52007PC0092

Proposta għal regolament tal-Kunsill li jemenda r-regolament tal-Kunsill (KE) Nru 527/2003 li jawtorizza l-offerta u l-konsenja għall-konsum dirett uman ta’ ċerti nbejjed importati mill-Arġentina li setgħu li kienu għaddew minn proċess enoloġiku li ma hemmx provvediment dwaru fir-Regolament (KE) Nru 1493/1999  /* KUMM/2007/0092 finali */  

	[pic] | KUMMISSJONI TAL-KOMUNITAJIET EWROPEJ |Brussel 9.3.2007KUMM(2007) 92 finaliProposta għalREGOLAMENT TAL-KUNSILLli jemenda r-Regolament tal-Kunsill (KE) Nru 527/2003 li jawtorizza l-offerta u l-konsenja għall-konsum dirett uman ta’ ċerti nbejjed importati mill-Arġentina li setgħu li kienu għaddew minn proċess enoloġiku li ma hemmx provvediment dwaru fir-Regolament (KE) Nru 1493/1999(preżentata mill-Kummissjoni)MEMORANDUM TA’ SPJEGAZZJONIL-inbejjed li joriġinaw minn pajjiżi terzi u li jkunu għaddew minn prattiċi enoloġiċi li mhumiex permessi fir-regoli tal-Komunità ma jistgħux jiġu offruti għall-konsum uman dirett fil-Komunità, ħlief b'deroga li jiddeċiedi dwarha l-Kunsill. Il-proċedura ta' deroga hija prevista fl-Artikolu 45(2) tar-Regolament (KE) Nru 1493/1999 dwar l-organizzazzjoni komuni tas-suq ta' l-inbid. Skond prattika enoloġika permessa mill-Arġentina, approvata mill-Organizzazzjoni Internazzjonali tad-Dwieli u l-Inbid, imma pprojbita fl-Unjoni Ewropea, l-inbejjed li joriġinaw fl-Arġentina jista' jiżdidilhom l-aċidu maliku biex jikkoreġi l-aċidità..Bħalissa għaddejjin negozjati bejn il-Komunità, irrappreżentata mill-Kummissjoni, u l-Mercosur, li tiegħu l-Arġentina hija membru, li partikolarment jikkonċernaw ir-rikonoxximent tal-prattiċi enoloġiċi rispettivi taż-żewġ partijiet, fil-kuntest ta' negozjati globali bil-għan li jiġi konkluż ftehim dwar il-kummerċ ta' l-inbid. Dawn in-negozjati, li bdew fl-2002, għadhom għaddejjin. Dan il-ftehim għandu jipprevedi, b'mod partikolari, li l-Arġentina jkollha l-opportunità tuża din il-prattika b'mod permanenti. B'turija ta' l-attiduni pożittiva u kostruttiva tal-Kummissjoni f'dawn in-negozjati, u bil-għan li jiġi evitat kwalunkwe taqlib tal-kummerċ, jeħtieġ li tiġi estiża l-awtorizzazzjni proviżorja ta' din il-prattika enoloġika, sinifikanti għal ċerti nbejjed Arġentini, sad-dħul fis-seħħ tal-ftehim fl-eżitu tan-negozjati msemmija, u sa mhux aktar tard mill-31 ta' Diċembru 2008.Il-Kummissjoni tipproponi li, fil-Komunità, tiġi awtorizzata l-preżenza ta' l-aċidu maliku fl-inbejjed importati fil-Komunità mill-Arġentina, u dan sa tmiem in-negozjati li jinsabu għaddejjin bejn il-Komunità u l-Mercosur, li tiegħu l-Arġentina hija membru, bil-għan li sakemm ikun possibbli jintlaħaq ftehim dwar il-kummerċ ta' l-inbid.Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 527/2003 li jawtorizza l-offerta u l-konsenja għall-konsum dirett uman ta’ ċerti nbejjed importati mill-Arġentina li setgħu li kienu għaddew minn proċess enoloġiku li ma hemmx provvediment dwaru fir-Regolament (KE) Nru 1493/1999IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq ta' l-inbid[1], u b'mod partikolari l-Artikolu 45(2) tiegħu,Wara li kkunsidra l-proposta mill-Kummissjoni,Billi:(1) B'deroga mill-Artikolu 45(1) tar-Regolament (KE) Nru 1493/1999, ir-Regolament tal-Kunsill (KE) Nru 527/2003[2] jawtorizza l-importazzjoni fil-Komunità ta' nbejjed prodotti fl-Arġentina li jkunu għaddew minn ċerti prattiċi enoloġiċi li ma hemmx provvediment dwarhom fir-regoli Komunitarji, partikolarment iż-żieda ta' l-aċidu maliku. Din l-awtorizzazzjoni skadiet fil-31 ta' Diċembru 2006.(2) L-użu ta' l-aċidu maliku huwa prattika enoloġika approvata mill-Organizzazzjoni Internazzjonali tad-Dwieli u l-Inbid (OIV).(3) Bħalissa għadhom għaddejjin negozjati bejn il-Komunità u l-Mercosur, li tiegħu l-Arġentina hija membru, bil-għan li jiġi konkluż ftehim dwar il-kummerċ ta' l-inbid. Dawn in-negozjati jikkonċernaw b'mod partikolari l-prattiċi enoloġiċi rispettivi taż-żewġ partijiet, kif ukoll il-protezzjoni ta' l-indikazzjonijiet ġeografiċi.(4) Fl-istennija tad-dħul fis-seħħ ta' ftehim bejn il-Komunità u l-Mercosur dwar il-kummerċ fl-inbid li jirrikonoxxi reċiprokament il-prattiki enoloġiċi ta' kull parti u b'hekk jiffaċilita l-importazzjoni fil-Komunità ta' nbejjed li joriġinaw mill-Arġentina li jkunu setgħu ġew miżjuda bl-aċidu maliku, jeħtieġ li l-awtorizzazzjoni tat-trattament imsemmi għall-inbejjed Arġentini tiġi estiża sad-dħul fis-seħħ imsemmi iżda mhux aktar tard mill-31 ta' Diċembru 2008.(5) Ir-Regolament (KE) Nru 527/2003 għandu għaldaqstant jiġi emendat kif jixraq,ADOTTA DAN IR-REGOLAMENT:Artikolu 1Fit-tieni inċiż ta' l-Artikolu 1(1) tar-Regolament (KE) Nru 527/2003, id-data "il-31 ta' Diċembru 2006" għandha tinbidel bid-data "il-31 ta' Diċembru 2008".Artikolu 2Dan ir-Regolament għandu jidħol fis-seħħ fil-jum tal-pubblikazzjoni tiegħu fil- Ġurnal Uffiċjali ta' l-Unjoni Ewropea .Japplika mill-1 ta’ Jannar 2007.Dan ir-Regolament huwa obbligatorju fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentDIKJARAZZJONI FINANZJARJA |1. | LINJI TAL-BAĠIT: 05 02 09 Kapitolu 10 – Dazji Agrikoli | KREDITI: LR 2007 : EUR 1.487 m PDB 2007: EUR 1.486,9 m |2. | L-INTESTATURA TAL-MIŻURA: Regolament tal-Kunsill li jemenda r-Regolament tal-Kunsill (KE) Nru 527/2003 li jawtorizza l-offerta u l-konsenja għall-konsum dirett uman ta’ ċerti nbejjed importati mill-Arġentina li setgħu li kienu għaddew minn proċess enoloġiku li ma hemmx provvediment dwaru fir-Regolament (KE) Nru 1493/1999 |3. | BAŻI ĠURIDIKA: L-Artikolu 45(2) tar-Regolament tal-Kunsill (KE) Nru 1493/1999 |4. | IL-MIRI TAL-MIŻURA: Estensjoni tad-deroga dwar l-inbejjed Arġentini sal-31 ta' Diċembru 2008. |5. | IMPLIKAZZJONIJIET FINANZJARJI | PERJODU TA'12-IL XAHAR (EUR miljuni) | IS-SENA FINANZJARJA PREŻENTI 2007 (EUR miljuni) | IS-SENA FINANZJARJA LI ĠEJJA 2008 (EUR miljuni) |5.0 | SPEJJEŻ LI JITĦALLSU – MILL-BAĠIT TAL-KE (RIFUŻJONIJIET/INTERVENTI) – TAL-BAĠITS NAZZJONALI – SETTURI OĦRA | p.m. | p.m. | p.m. |5.1 | DĦUL – RIŻORSI PROPRJI TAL-KE (IMPOSTI/ĦLASIJIET DOGANALI) – FUQ IL-LIVELL NAZZJONALI | – | – | – |2008 | 2009 | 2010 | 2011 |5.0.1 | PREVIŻJONIJIET TA' L-INFIQ | – | – | – | – |5.1.1 | PREVIŻJONIJIET TAD-DĦUL | – | – | – | – |5.2 | METODU TA' KALKOLU: – |6.0 | IL-FINANZJAMENT LI JISTA' JSIR SKOND KREDITI MNIŻŻLA FIL-KAPITOLU KKONĊERNAT TAL-BAĠIT LI QED JIĠI ESEGWIT | IVA/LE |6.1 | IL-FINANZJAMENT LI JISTA' JSIR PERMEZZ TA' TRASFERIMENT BEJN IL-KAPITOLI TAL-BAĠIT LI QED JIĠI ESEGWIT | IVA/LE |6.2 | JEĦTIEĠ BAĠIT SUPPLIMENTARI | IVA/LE |6.3 | KREDITI LI GĦANDHOM JITNIŻŻLU FIL-BAĠITS TAL-FUTUR | IVA/LE |OSSERVAZZJONIJIET: Jirrigwarda l-estensjoni tad-deroga li lill-Arġentina tippermettilha tesporta nbejjed lejn il-Komunità. Din il-miżura jista' jkollha xi konsegweni fuq l-infiq tal-Komunità, b'relazzjoni mal-kwantitajiet addizzjonali ta' l-inbid fis-suq. Madankollu, dawn il-konsegwenzi ma jistgħux jitkejlu. Minħabba nuqqas ta' data, l-aspett finanzjarju tad-dħul ma jistax jiġi kkwantifikat. |[1] ĠU L 179, 14.7.1999, p. 1. Ir-Regolament kif emendat l-aħħar bir-Regolament (KE) Nru 2165/2005 (ĠU L 345, 28.12.2005, p. 1).[2] ĠU L 78, 25.3.2003, p. 1. Ir-Regolament kif emendat l-aħħar bir-Regolament (KE) Nru 1912/2005 (ĠU L 307, 25.11.2005, p. 1).